Nou record în SUA. Peste 120.000 de cazuri noi de COVID-19 în 24 de ore. Aproape de 10 milioane de infectări.
SUA a stabilit un nou record de infectări, pentru a doua zi la rând. Peste 120.000 de noi cazuri de coronavirus în ultimele 24 de ore. În doar câteva zile, în SUA va fi atinsă borna de 10 milioane de cazuri.
În perioada în care Statele Unite ale Americii aşteaptă cu suspans rezultatele alegerilor, recordul de noi cazuri de coronavirus a fost din nou doborât.123.085 de cazuri de COVID-19 au fost înregistrate în SUA, joi, relatează AFP, citat de The Guardian. Sunt cu 20.000 mai multe cazuri decât miercuri, atunci când SUA a trecut de borna de 100.000 de persoane infectate în doar 24 de ore. Totodată, au fost raportate şi 1226 de decese.În acest ritm, SUA, care este cea mai afectată ţară de coronavirus, este la doar patru zile distanţă de a atinge 10 milioane de cazuri.Pandemia a afectat fiecare aspect din viețile americanilor. A determinat în special milioane de alegători să voteze prin poştă mai devreme pentru a evita cozile din ziua alegerilor, provocând întârzieri semnificative în numărarea buletinelor de vot.